സി പി എമ്മിലെ പുതിയ സാഹചര്യം പാര്ട്ടി ബ്രാഞ്ച് തലം മുതല് ചര്ച്ച ചെയ്യുമ്ബോള് എന്തായിരിക്കും സംഭവിക്കുക? നേര്ക്കാഴ്ചകള് പ്രതിഭാരാജന് www.kasargodvartha.com 19.08.2021 പാര്ട്ടി സമ്മേളനങ്ങളില് വിലക്കയറ്റം ചര്ച്ചയാവാതെ വയ്യ.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ വിലക്കയറ്റം കേന്ദ്രമായായും, കേരളമായായാലും അതുതടയുക എന്നത് ഇടതുപാര്ട്ടിയുടെ പ്രത്യക്ഷ മുദ്രാവാക്യമാണ്. ബ്രാഞ്ചുകളിലെങ്കിലും ഇതു കത്തിക്കയാറാതിരിക്കില്ല. പൊതു മാര്ക്കറ്റില് അരിവില ഇരട്ടിച്ചിരിക്കുന്നു. പാലിന് വിലകൂടി. പച്ചക്കറികള് കിട്ടാക്കനി. ഇലക്ട്രിസിറ്റി ചാര്ജ്ജ് വര്ദ്ധനവിന്റെ പടിവക്കില്. റേഷന് ഗോതമ്ബ് വെട്ടിക്കുറച്ച കേന്ദ്രത്തിനെതിരെ മിണ്ടാട്ടമില്ല. പെട്രോളിയം വിലവര്ദ്ധന, പാചകവാതക വിലവര്ദ്ധന ഇതിനെതിരെയുള്ള സമരങ്ങള് നാമമാത്രം മാത്രം. ബഹറൈന്കേരള നിക്ഷേപ സംഗമത്തില് പങ്കെടുത്ത പിണറായി അന്നു പറഞ്ഞു. ഇതാ കേരളം നിക്ഷേപകരുടെ സ്വര്ണഖനിയാകുന്നു. വ്യവസായങ്ങളുടെ പാര്ക്കും ഹബ്ബുമായി വ്യവസായ പറുദീസ കെട്ടിപ്പടുക്കും. കോടിക്കണക്കിനു രൂപയുടെ നിക്ഷേപം വരും. സംരംഭകര്ക്ക് കേരളം സ്വപ്നഭുവനികയായകും.സംഭവിച്ചത് മറ്റൊന്നാണ്. നയവൈകല്യങ്ങളാണ് കാരണം. നിലവിലുള്ള വ്യവസായങ്ങള് വരെ ആന്ധ്രയിലേക്ക് പറിച്ചു നടപ്പെടുന്നു.ഉദ്യോസ്ഥര്ക്ക് ഇന്ന് പഴയ ശുഷ്കാന്തിയില്ല. കോവിഡിന്റെ അവധിക്കാല ലഹരിയിലാണ് അവര്. ഫയലുകള് കൂന കൂടുന്നു. ഉദ്യോഗസ്ഥര്ക്ക് അനക്കമില്ല. മുട്ടില് മരം മുറി പോലുള്ളിടങ്ങളില് മാത്രമാണ് ശുഷ്കാന്തി. കേരളീയ വനത്തെ ശാപ്പിട്ട് വയറു നിറക്കുന്നിടത്താണ് കാര്യക്ഷമത. ഐഎഎസ്ഐപിഎസ് വടംവലി അവസാനിക്കുന്നില്ല. സമയബന്ധിതമായി കണക്കുകളും റിപ്പോര്ട്ടുകളും സമര്പ്പിക്കാത്തതിനാല് കേന്ദ്രത്തില് നിന്ന് കിട്ടേണ്ടവ ക്രമത്തില് വാങ്ങാനാവുന്നില്ല.നിയമസഭയുടെ സെനറ്റ് എന്നാല് അത് നിയമനിര്മ്മാണ സഭയുടെ ശ്രീകോവലാണ്. അതു അടിച്ചു പൊളിച്ച് കുപ്രസിദ്ധി നേടിയവര്ക്കെതിരെ വിചാരണ അരുത് എന്നായിരുന്നു സിപിഎം നിലപാട്. സിജെഎം കോടതി മുതല് സുപ്രീംകോടതി വരെ പൊരുതി നോക്കി. പരാജയം ഏറ്റുവാങ്ങി. എത്രമൂടി വെച്ചാലും സത്യം പുറത്തു വരുമെന്ന് ജനപ്രതിനിധികളെ ഓര്മ്മിപ്പിക്കുകയായിരുന്നു സുപ്രീം കോടതി.മുഖ്യമന്ത്രി നേരിട്ട് ഭരിക്കുന്ന പോലീസ് വകുപ്പില്നിന്നാണ് ഏറ്റവും കുടുതല് ദുര്ഗന്ധം. ജയിലുകളില് നിന്നും ചീഞ്ഞ നാറ്റമുണ്ട്. ജയിലിലിരുന്നു ക്വട്ടേഷന് നടപ്പാക്കുകയാണ് കൊടിസുനി അടക്കമുള്ള വന് ക്രമിനലുകള്. മദ്യം, ലഹരിവസ്തുക്കള് മൊത്തമായി വിപണനം ചെയ്യപ്പെടുന്നതിന് അവര് ഏജന്റായി പ്രവര്ത്തിക്കുന്നു. ജയിലില് സെല്ഫോണ് വരെ സുലഭം.നിരവധി ഐഎഎസ്, ഐപിഎസ് ഉദ്യോഗസ്ഥര് കെടുകാര്യസ്ഥതയുടെ പേരില് അന്വേഷണം നേരിടുന്നു. കൊട്ടിഘോഷിക്കപ്പെട്ട അഴിമതി നിര്മാര്ജന യഞ്ജവും ജീവനറ്റു കിടക്കുകയാണ്. കൈക്കൂലിയില്ലാതെ ഒന്നും ശരിയാവാത്ത മട്ടിലാണ് പല വകുപ്പുകളും. 13 വകുപ്പുകളില് അഴിമതി കൊടികുത്തി വാഴുന്നു എന്ന് വിജിലന്സ് തന്നെ കണ്ടെത്തിയിട്ടുണ്ട്. ഇതില് ഒന്നാം സ്ഥാനത്താണ് തദ്ദേശഭരണ സംവിധാനം. തൊട്ടു പിറകെ റവന്യൂവും. പാറമട അനധികൃത ഖനനമടക്കം എവിടെ തിരിഞ്ഞാലും കൈമടക്കു വേണം.മൂന്നാറില് അടക്കം കൈയ്യേറ്റങ്ങള് ഒഴിവാകുന്നില്ല. സ്ത്രീകള്ക്കും കുട്ടികള്ക്കും നേരെയുള്ള അതിക്രമങ്ങളുടെ കാര്യത്തില് ഇപ്പോഴും നമ്മുടെ സംസ്ഥാനം മുന്പന്തിയില് തന്നെ. സ്ത്രീ പീഡനകേസുകളില് പോലീസ് പ്രതികള്ക്കുവേണ്ടി വക്കാലത്ത് പിടിക്കുന്നു. തെളിവുകളുടെ അപര്യാപ്തത വര്ദ്ധിച്ചു വരുന്നു. സ്ത്രീകള്ക്കും കുട്ടികള്ക്കും വേണ്ടിയുള്ള വകുപ്പുകളുടെയും ക്ഷേമസമിതികളുടെയും പ്രവര്ത്തനത്തില് ഇടപെടേണ്ടുന്ന വനിതാ കമ്മീഷന് അദ്ധ്യക്ഷക്ക് വരെ ധാര്ഷ്ട്യം. മാധ്യമങ്ങള് ഇടപെട്ട് രാജി വെപ്പിക്കേണ്ടി വരുന്നു. ലഹരിയുടെ പക്ഷി നാടാകെ പാറി നടക്കുകയാണ്. മദ്യം വേണ്ടതിലധികം. വാറ്റു ചാരായത്തിനും കഞ്ചാവിനും പഞ്ഞമില്ല.വിദ്യാഭ്യാസ മേഖലയില് പ്രശ്നങ്ങള്. ആരോഗ്യ പരിപാലനത്തിനു ഏത്ര കിട്ടിയാലും മതിയാകാത്ത അവസ്ഥ. വര്ദ്ധിച്ചു വരുന്ന തൊഴിലില്ലായ്മ, വരുമാനത്തിലെ ഇടിവ്, റേഷന് ആനുകൂല്യങ്ങളില് നിന്നടക്കം സാധാരണക്കാര് പുറന്തള്ളപ്പെടുന്ന സ്ഥിതി. വായ്പകള് തിരിച്ചടയ്ക്കാന് കഴിയാതെ ആത്മഹത്യാവക്കിലുള്ള കച്ചവടക്കാര്, കാര്ഷിക മേഖലയിലെ പരാധീനതകള് വേറെ, പരമ്ബരാഗത വ്യവസായങ്ങളുടെ തകര്ച്ച ഏതാണ്ട് പൂര്ണമായി. ട്രേഡ് യൂണിയന് അവകാശങ്ങളും നിലംപൊത്തിത്തുടങ്ങി. ഇതിന്റെയൊക്കെ മുകളിലാണ് വര്ഗ്ഗീയതയുടെ വളര്ച്ച. വര്ദ്ധിച്ചുവരുന്ന അഴിമതിയും, മുല്യത്തകര്ച്ചയും ഇനിയും കണ്ടില്ലെന്ന് നടിക്കാനാവുമോ ഭരണകൂടത്തിന്. പ്രശ്നങ്ങള്ക്ക് ശമനമുണ്ടാക്കാന് പിണറായിയുടെ രണ്ടാം സര്ക്കാരിന്റെ കാര്യക്ഷമത ഉണര്ന്നേ മതിയാവു. കലക്കവെള്ളത്തില് മീന്പിടിക്കാന് എന്ഡിഎയും, യുഡിഎഫും തക്കം പാര്ത്തിരിക്കുകയാണ്.ഐപിഎസ് റാങ്ക് മുതല് സിവില് പൊലീസ് ഓഫിസര്വരെയുള്ള ക്രിമിനലുകള് പോലീസ് സേനയില് സ്വൈര്യവിഹാരം നടത്തുമ്ബോള്, പോലിസ് അതിക്രമങ്ങളും, മനുഷ്യാവകാശ ലംഘനങ്ങളും തുടര്ക്കഥയാവുമ്ബോള് ഇവര്ക്കെതിരെ നടപടി എടുക്കാന് സര്ക്കാര് മടികാണിക്കുന്നു. നടപടിയെടുത്താല് മനോവീര്യം തകരുമത്രെ.അടിയന്തരാവസ്ഥക്കാലത്ത് ഒരു ദിവസം മുഴുവന് പോലീസുകാര് ലോക്കപ്പിലിട്ട് ബോധം മറയും വരെ അതിക്രൂരമായി മര്ദ്ദിച്ചു എന്നവകാശപ്പെട്ട കമ്മ്യൂണിസ്റ്റ് നേതാവാണ് ഇന്നത്തെ കേരളത്തിന്റെ മുഖ്യമന്ത്രി. പ്രവര്ത്തിക്കാനുള്ള കഴിവിലും അവകാശത്തിലും അധിഷ്ഠിതമാണ് അധികാരം. അവ പ്രയോഗിക്കുവാനുള്ള കഴിവ് പിണറായിക്ക് വേണ്ടുവോളമുണ്ട്. സ്തുതിപാഠകരാണ് പ്രശ്നം. ജനത്തിന്റെ മനമറിഞ്ഞ് മുഖ്യമന്ത്രിയെ ശുശ്രൂക്ഷിക്കുന്നത് ജനത്തെ അടുത്ത് പരിചയമില്ലാത്ത വിദഗ്ദ്ധരാണ്. സ്വാധീനവും അധികാരിക ഗര്വ്വും, ജനം നല്കിയ ബലവും, നിയന്ത്രണാധികാര ശക്തിയും കൊണ്ട് അവര് ജനത്തിനെതിരെ വാളോങ്ങുകയാണ്. ജനങ്ങള്ക്ക് നോവുന്നുണ്ട്. മുറിവേല്ക്കുന്നുണ്ട്. നഗനനാണ് രാജാവെന്ന് പറയാന് തങ്ങളുടെ പാര്ട്ടിയും വാ അനക്കുന്നില്ല. ജനമാണ് തങ്ങള്ക്ക് അധികാരമേല്പ്പിച്ചതെന്ന കാര്യം മനപ്പൂര്വ്വം മറന്നു വെക്കുന്നു.പ്രതിപക്ഷത്തിനും ചുരിക പയറ്റാന് വേണ്ടത്ര ശക്തി പോര. കോവിഡ് മരണനിരക്കു കുറച്ചു കാണിക്കാന് താല്പ്പര്യം കാട്ടിയ സര്ക്കാരിനെ തിരുത്താന് അവര്ക്കായില്ല. മഹാമാരിയുടെ പശ്ചാലത്തില് ഒരു പുതിയ ആരോഗ്യ നയം അഥവാ സിസ്സ്റ്റം പരിഷ്ക്കരിക്കപ്പെടുന്നതിനായി ഗുണദോഷിക്കാനാവുന്നില്ല. വരാനിരിക്കുന്ന മൂന്നാം തരംഗത്തിനായി കാത്തിരിക്കുകയാണ് പ്രതിപക്ഷം. കുളം തോണ്ടുന്നതു കാണാന്.കുട്ടികളുടെ വിദ്യാഭ്യാസ കാര്യത്തില് ഓണ്ലൈന് സംവിധാനം ഇനിയും ഫലപ്രദമാവേണ്ടതുണ്ട്. ക്ഷേമ പെന്ഷനുകള് കൃത്യമായി കൊടുക്കുന്നുണ്ടെങ്കിലും കാണം വിറ്റാണെന്ന് ജനങ്ങളെ ഓര്മ്മിപ്പിക്കാന് പ്രതിപക്ഷത്തിനു കഴിയുന്നില്ല. നിയമസഭ കയ്യാങ്കളി കേസില് വിചാരണ നേരിടുന്ന പൊതുവിദ്യാഭ്യാസ മന്ത്രി വി ശിവന്കുട്ടി രാജിവെച്ചിരുന്നെങ്കില് എത്ര നന്നായിരുന്നു എന്ന് കമ്മ്യൂണിസ്റ്റുകാര് വരെ ആഗ്രഹിച്ചു പോകുന്നു. വെറുതെ ധര്ണക്കും സമരത്തിനും വഴി വെക്കേണ്ടതില്ലായിരുന്നു.കേരളത്തിലെ കര്ഷകര്, ചെറുകിടക്കാര് ഇന്ന് ആത്മഹത്യയുടെ വക്കിലാണ്. ഒന്നും നടക്കുന്നില്ല. എടുത്ത വായ്പ്പക്ക് പലിശയടക്കാന് വരെ വഴിയില്ലാതെ കിട്ടിയ കിറ്റുമായി മുലക്കിരുന്നുണ്ണുകയാണ് കേരളം. കോട്ടയത്ത് ജപ്തി നോട്ടീസ് ലഭിച്ചതിന്റെ പേരില് ഇരട്ട സഹോദരന്മാരുടെ ആത്മഹത്യ, വ്യാപാരികളുടെ ആത്മഹത്യകളൊക്കെ തുടര് പരമ്ബരകളാകാന് സാധ്യതയുള്ള ഓണക്കാലമാണിത്.കിടപ്പു രോഗികളെയും മാനസികവും ശാരീരികവുമായ വെല്ലുവിളി നേരിടുന്ന രോഗികളെയും പരിചരിക്കുന്നവര്ക്ക് മൂന്നു വര്ഷമായി മുടങ്ങിക്കിടക്കുന്ന ആശ്വാസകിരണം പദ്ധതി പ്രകാരമുള്ള ധനസഹായം ഈ ഓണത്തിമെങ്കിലും നല്കേണ്ടതുണ്ട്. 2018 മാര്ച്ച് മുതല് ഇത് കുടിശികയാണ്. പീഡന പരാതിയില് ഇടപെട്ട് ഒത്തുതീര്പ്പാക്കാന് വനം മന്ത്രി എ കെ ശശീന്ദ്രന് ശ്രമിച്ച സംഭവം രണ്ടാം സര്ക്കാരിനേറ്റ കല്ലുകടിയാണ്. കമ്യുണിസ്റ്റ് പാര്ട്ടിയുടെ വിജയത്തിനായി ആത്മാര്ത്ഥമായി പ്രവര്ത്തിച്ചവരടക്കം പൊതുജനം ആകമാനം ഇങ്ങനെ പലവിധ ആശങ്കകളിലാണ്.ഓണം കഴിഞ്ഞാല് പാര്ട്ടിയുടെ ഓണമായി. പാര്ട്ടി കോണ്ഗ്രസ് കടന്നു തെറ്റുകള് തിരുത്തി ഓരോന്നും എണ്ണിയെണ്ണി ചോദിക്കാനും ഉത്തരം തേടാനുമുള്ള താഴേക്കിടയിലുള്ളവര്ക്കുള്ള അവസരമാണത്. പാര്ട്ടിയെ നന്നാക്കാന് പാര്ട്ടി അംഗത്തില് നിക്ഷിപ്തമായ അധികാരം അവര് കൃത്യമായി പ്രയോഗിക്കും എന്നു നമുക്ക് പ്രത്യാശിക്കാം.What will happen when new situation in CPM discussed from party branch level.